wickkiey/tamil-wikipedia-chunked huggingface dataset:
# மாதா தாலுகா

**மாதா தாலுகா** (**Madha Taluka**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும். இதன் நிர்வாகத் தலைமையிடம் *குர்துவாடி* நகரத்தில் உள்ளது.
இத்தாலுகா மாதா எனும் நகராட்சி மற்றும் 116 வருவாய் கிராமங்களையும் கொண்டுள்ளது. 1523.86 சதுர கிலோ மீட்டர் பரப்பளவு கொண்ட இத்தாலுகாவில் ஒரு சதுர கிலோ மீட்டர் பரப்பில் 213 பேர் வீதம் வாழ்கின்றனர்.
# மாதா தாலுகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 66795 வீடுகளைக் கொண்ட மாதா தாலுகாவின் மொத்த மக்கள் தொகை 3,24,027 ஆகும். மக்கள் தொகையில் ஆண்கள் 169430 மற்றும் பெண்கள் 154597 ஆக உள்ளனர். பாலின விகிதம் 1000 ஆண்களுக்கு 912 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 39646 - 12.24% ஆகும். சராசரி எழுத்தறிவு ஆகும். பட்டியல் மக்கள் மற்றும் பழங்குடிகள் முறையே 14.44% மற்றும் 0.78% ஆகவுள்ளனர். இதன் மக்கள் தொகையில் இந்துக்கள் 93.79%, இசுலாமியர்கள் 4.59%, பௌத்தர்கள் 0.34%, சமணர்கள் 0.94%, கிறித்துவர்கள் 0.21% மற்றும் பிறர் 0.12% ஆக உள்ளனர்.
# பீமா அணை

**பீமா அணை** அல்லது **உச்சனி அணை** (**Ujjani Dam** or **Bhima**) இந்தியாவின் மகாராட்டிரா மாநிலத்தின் சோலாப்பூர் மாவட்டம், மாதா தாலுகாவில் பாயும் பீமா ஆற்றின் குறுக்கே கட்டப்பட்ட நீர்த்தேக்கம் ஆகும்.  
56.4 மீட்டர் உயரத்தில் கட்டப்பட்ட பீமா அணையின் நீர் கொள்ளவு ஆகும். பீமா அணையின் நீர் வேளாண்மை பாசானம், குடிநீர், மீன் வளர்ப்பு மற்றும் மின்னுற்பத்திக்கு ஆதாரமாக உள்ளது. இந்த அணையின் நீர் சோலாப்பூர் மாவட்டத்தில் பரப்பளவிற்கு கரும்பு, பருத்தி, சிறுதானியங்கள் போன்ற வேளாண்மைக்கு நீர் ஆதாரமாக உள்ளது.
# கராத் குடைவரைகள்

**கராத் குடைவரைகள்** (**Karad Caves**) மகாராஷ்டிர மாநிலத்தின் சத்தாரா மாவட்டத்தில் உள்ள கராத் எனுமிடத்திலிருந்து தென்மேற்கே 5 கிலோ மீட்டர் தொலைவில் ஜக்கின்வாடி எனும் கிராமத்தில் கொய்னா ஆறு பாயும் மலைக்குன்றில் அமைந்த 66 பௌத்த குடைவரைகளின் தொகுதியாகும். இக்குடைவரை கிபி முதல் நூற்றாண்டில் நிறுவப்பட்டது. இந்த 66 குடைவரைகள் ஆகசிவ், பைரவ் மற்றும் தோகிரை குன்றுகளில் அமைந்துள்ளது. They are composed of:
- ஆகசிவ் குடைவரைகள்
- பைரவ் குடைவரைகள்
- தோன்கிரை குடைவரைகள் )
# வய் குடைவரைகள்

**வய் குடைவரைகள்** (**Wai Caves**) இந்தியாவின் மகாராட்டிரா மாநிலத்தின் சாத்தாரா மாவட்டத்தில் உள்ள வய் எனுமிடத்திற்கு வடக்கில் 7 கிலோ மீட்டர் தொலைவில் *லோனரா* எனும் கிராமத்தின் மலைக்குன்றில் அமைந்த 9 பௌத்தக் குடைவரைகளின் தொகுப்பாகும். தற்போது இந்த குடைவரையில் அமைந்த சைத்தியத்தில் உள்ள தூபி அகற்றப்பட்டு சிவலிகம் வைக்கப்பட்டுள்ளது.
# சிர்வல் குடைவரைகள்

**சிர்வல் குடைவரைகள்** (**Shirwal Caves**) இந்தியாவின் மகாராட்டிரா மாநிலத்தின் புனே மற்றும் சாத்தாரா நகரங்ளுக்கு நடுவில், புனே நகரத்திற்கு தெற்கே 48 கிலோ மீட்டர் தொலைவில், சாத்தாரா மாவட்டத்தின் *சிர்வல்* எனும் கிராமத்தின் மலைக்குன்றில் அமைந்த 15 பௌத்தக் குடைவரைகளின் தொகுப்பாகும். இதன் ஒரு குடைவரையில் சைத்தியமும், பிற குடைவரைகளில் விகாரைகளும் அமைந்துள்ளது.
# கோரவாடி குடைவரைகள்

**கோரவாடி குடைவரைகள்** (**Ghorawadi caves**) (இந்தி:घोरावाडी लेणी) இந்தியாவின் மகாராட்டிரா மாநிலத்தின் புனே நகரத்திற்கு வடகிழக்கே 25 கிலோ மீட்டர் தொலைவில், புனே-மும்பை நெடுஞ்சாலை எண் 4-இல் அமைந்த *கோரவாடி* எனும் கிராமத்தின் மலைக்குன்றின் உச்சியில் அமைந்த, கிபி 3 அல்லது 4-ஆம் நூற்றாண்டின் பௌத்தக் குடைவரைகள் ஆகும். இக்குடைவரைகள் ஒரே கல்லில் செதுக்கப்பட்டுள்ளது. இக்குடைவரைகளில் சைத்தியம்]], விகாரைகள் மற்றும் தூபிகள் நிறுவப்பட்டுள்ளது. தற்போது இவைகள் இந்து சமயக் குடைவரைகளாக மாற்றப்பட்டுள்ளது.
# துளசி விவாகம்

**துளசி விவாகம்** (*Tulsi Vivah*) அல்லது **துளசி கல்யாணம்** (Tulasi Kaḷyaṇam) என்பது ஒரு இந்துப் பண்டிகையாகும். இதில்சாளக்கிராமம் அல்லது நெல்லி மரக் கிளையுடன் துளசிக்கு சம்பிரதாயத் திருமணம் நடைபெறுகிறது. துளசி விவாகமானது இந்து மதத்தில் பருவமழையின் முடிவையும் திருமண பருவத்தின் தொடக்கத்தையும் குறிக்கிறது.  
பிரபோதினி ஏகாதசி (இந்து மாதமான கார்த்திகை வளர்பிறையின் பதினைந்து நாட்களில் பதினொன்றாவது அல்லது பன்னிரண்டாவது சந்திர நாள்), கார்த்திகை பூர்ணிமா (மாதத்தின் முழு நிலவு) ஆகியவற்றுக்கு இடையே எந்த நேரத்திலும் இந்தச் சடங்கு விழா நடத்தப்படுகிறது. பிராந்திய ரீதியாக நாள் மாறுபடும்.
# துளசி விவாகம்

## புராணக் கதை

துளசியானது, இந்து மதத்தில் ஒரு தெய்வமாக போற்றப்படுகிறது. சில சமயங்களில் விஷ்ணுவின் மனைவியாகவும் கருதப்படுகிறது. "விஷ்ணுப்ரியா", "விஷ்ணுவிற்கு பிரியமானது" எனவும் அழைக்கப்படுகிறது. துளசி விவாகத்தைப் பற்றிய புராணக்கதையும், அதன் சடங்குகளும் பத்ம புராணத்தில் கூறப்பட்டுள்ளது.  
இந்து வேதத்தின் படி, துளசி செடியானது "பிருந்தா" (பிருந்தா; துளசியின் இணைச்சொல்) என்ற பெண்ணாவாள். அவள் சலந்தர் என்ற அசுர மன்னனை மணந்தாள். அவள், விஷ்ணு மீதுள்ள பக்தியாலும், ஈடுபாட்டாலும் யாராலும் வெல்ல முடியாதவளாக ஆனாள். தேவர்களாலும் சலந்தரை தோற்கடிக்க முடியவில்லை. எனவே அவர்கள் மும்மூர்த்திகளில் பாதுகாவலரான விஷ்ணுவிடம் இதற்கான ஒரு தீர்வைக் கண்டுபிடிக்குமாறு கேட்டுக் கொண்டனர். சலந்தர் போருக்குப் புறப்படும் போது பிருந்தா அவனது வெற்றிக்கு வேண்டிக் கொண்டாள். அதே சமயம் விஷ்ணு சலந்தர் போல மாறுவேடமிட்டு அவளை நாடினார். அவள் வந்திருப்பது சலந்தர் என எண்ணி விஷ்ணுவின் பாதங்களைத் தொட்டாள். அவளது உறுதி குழைந்து போனதால், சலந்தர் தனது சக்தியை இழந்து சிவனால் கொல்லப்பட்டான். மேலும், அவனது தலை பிருந்தாவின் அரண்மனையில் விழுந்தது. இதைப் பார்த்த அவள், தன்னுடன் இருப்பது தன் கணவன் அல்ல, விஷ்ணு என்பதை உணர்ந்தாள். இதனால் கோபடைந்த பிருந்தா விஷ்ணுவை சாலிகிராமமாக மாறவும், அவரது மனைவி லட்சுமியைப் பிரிந்து செல்லவும் சபித்தாள். இதனாலதான் தனது இராமாவதாரத்தில், அசுர மன்னன் இராவணனால் கடத்தப்பட்ட தனது மனைவி சீதையிடமிருந்து பிரிக்கப்பட்டார். பிருந்தா பின்னர் கடலில் மூழ்கி இறந்தாள். மேலும் தேவர்கள் (அல்லது விஷ்ணுவே) அவளது ஆன்மாவை ஒரு தாவரத்திற்கு மாற்றினர். அது பின்னர் துளசி என்று அழைக்கப்பட்டது.  
அடுத்த பிறவியில் பிருந்தாவை மணக்க விஷ்ணுவின் ஆசீர்வாதத்தின்படி, விஷ்ணு - சாளகிராமம் வடிவில் - பிரபோதினி ஏகாதசி அன்று- துளசியை மணந்தார். இந்த நிகழ்வின் நினைவாக, துளசி விவாகம் நடத்தப்படுகிறது.  
வைணவ புராணக்கதை துளசியை சமுத்திர மந்தனத்துடன் தொடர்புபடுத்துகிறது. தேவர்களும் அசுரர்களும் பாற்கடலில் அமுதத்தை எடுக்க முற்படுகின்றனர். கடலிலிருந்து தன்வந்திரி அமிர்தத்துடன் எழுந்தார். இறுதியில் தேவர்கள் வெற்றி பெற்ற போது விஷ்ணுவிற்கு ஏற்பட்ட சந்தோச மிகுதியால் ஏற்பட்ட கண்ணீர்த் துளியானது துளசிச் செடியை உருவாக்கியது. இது தவிர வேறு இதிகாசக் கதைகளும் காணப்படுகின்றன. இந்த நாளில் இலட்சுமி ஒரு அரக்கனைக் கொன்று பூமியில் துளசி செடியாக இருந்ததாக மற்றொரு சிறு புராணக்கதை கூறுகிறது.
# துளசி விவாகம்

## கொண்டாட்டங்கள்

விஷ்ணு/கிருஷ்ணருடன் நடக்கும் துளசியின் திருமணம் பாரம்பரிய இந்து திருமணத்தை ஒத்திருக்கிறது. திருமண விழாவானது வீடுகளிலும் கோயில்களிலும் நடத்தப்படுகிறது. திருமண நாளில் சடங்கு தொடங்கும் மாலை வரை விரதம் அனுசரிக்கப்படுகிறது. வீட்டின் முற்றத்தைச் சுற்றி ஒரு மண்டபம் கட்டப்படுகிறது, அங்கு துளசி செடி பொதுவாக முற்றத்தின் மையத்தில் துளசி பிருந்தாவனம் என்று அழைக்கப்படும் செங்கல் பூச்சுடன் நடப்படுகிறது. பிருந்தாவின் ஆன்மா இரவில் தாவரத்தில் தங்கியிருப்பதாகவும், காலையில் வெளியேறுவதாகவும் நம்பப்படுகிறது. மணமகள் துளசிக்கு புடவை, காதணிகள், அணிகலன்கள் உள்ளிட்ட ஆபரணங்கள் அணிவிக்கப்படுகிறது. பொட்டு, மூக்குத்தியுடன் கூடிய மனித காகித முகம் துளசியுடன் இணைக்கப்படுகிறது. மணமகனாக ஒரு பித்தளை உருவம் அல்லது விஷ்ணு அல்லது கிருஷ்ணரின் படம் அல்லது சில நேரங்களில் பலராமன் அல்லது அடிக்கடி சாளகிராமம் கல் இருக்கும். திருமணத்திற்கு முன் விஷ்ணு, துளசி இருவருக்கும் பூக்களாலும், மாலைகளாலும் அலங்கரிக்கப்படுகிறார்கள். விழாவில் பருத்தி நூல் (மாலை) மூலம் இவருவரையும் இணைக்கிறார்கள்.
# துளசி விவாகம்

## கொண்டாட்டங்கள்

### இந்தியாவில்

இந்தியாவின் சௌஞ்சாவில் உள்ள பிரபு தாமில், திருவிழா முழு கிராமமும் கூட்டாக கொண்டாடப்படுகிறது, இது ஒரு குறிப்பிடத்தக்க ஈர்ப்பு புள்ளியாக அமைகிறது. கார்த்திகை ஏகாதசி முதல் திரயோதசி வரை மூன்று நாள் திருவிழாவாக கொண்டாடப்படுகிறது. ராமசரிதமானஸ் அல்லது இராமாயணத்தின் வேத கோஷங்களுடன் கிராமவாசிகளால் திருவிழா தொடங்கப்படுகிறது. இரண்டாவது நாள் சோபா யாத்திரையாகக் கொண்டாடப்படுகிறது. இதில் சிறப்புப் பிரசாதமான பொங்கல் குறிப்பிடத்தக்க முக்கியத்துவம் வாய்ந்தது. மேலும் மூன்றாவது நாள் "திலகோத்சவம்" என்றும் விஷ்ணு மற்றும் தேவி பிருந்தாவின் "விவாகோத்சவம்" என்று கொண்டாடப்படுகிறது. கிராம மக்கள் 'சப்பான் போக்' எனப்படும் 56 வகையான பிரசாதங்களை தயாரித்து அனைவருக்கும் விநியோகிக்கின்றனர். அதன்படி அனைத்து சாதியினரும் இந்தக் கல்யாணத்தில் பங்கேற்கின்றனர். இந்த பண்டிகையை கொண்டாட பீகாரிலிருந்து துறவிகள், மகான்கள் உட்பட பல பக்தர்கள் இந்த இடத்திற்கு வருகிறார்கள்.  
திருமணச் செலவுகளை பொதுவாக மகள் இல்லாத தம்பதியினர் ஏற்கிறார்கள். அவர்கள் இந்தத் திருமணத்தில் துளசியின் பெற்றோராக செயல்படுகிறார்கள். மகள் துளசியை கிருஷ்ணருக்கு கன்யாதானம் கொடுப்பது தம்பதியருக்குப் புண்ணியமாகக் கருதப்படுகிறது. துளசிக்கு மணமக்கள் அளிக்கப்படும் காணிக்கைகள் சடங்குக்குப் பிறகு ஒரு பிராமண பூசாரி அல்லது பெண் துறவிகளுக்கு வழங்கப்படுகின்றன.
# துளசி மாடம்

**துளசி மாடம்** (*Tulasi Vrindavana*) என்பது பாரம்பரிய இந்துக்களின் வீடுகளுக்கு முன்னால், புனிதமான துளசி செடியைக் கொண்ட ஒரு சிறிய மேடை போன்ற கல் அல்லது சீமைக்காரை கட்டுமானமாகும்.
# துளசி மாடம்

## இந்து மதத்தில் முக்கியத்துவம்

துளசி அல்லது புனித துளசி என்பது இலமியேசியே குடும்பத்தில் உள்ள ஒரு நறுமண தாவரமாகும். இது பழைய உலக வெப்பமண்டலங்கள் முழுவதிலும் பூர்வீகமாக உள்ளது. மேலும், பயிரிடப்பட்ட தாவரமாகவும் தப்பித்த களையாகவும் பரவலாக உள்ளது. இது இந்துக்களால் புனிதமான தாவரமாகக் கருதப்பட்டு, பிருந்தா தேவி அல்லது விருந்தாபதி என்று வணங்கப்படுகிறது. தினமும் காலையில் குளித்த பின் ஒடியா மக்கள் செடிக்கு தண்ணீர் ஊற்றி வணங்கி, சில இலைகளை பிரசாதமாக எடுத்துக் கொள்கின்றனர். துளசி இந்துக்களுக்கு ஒரு புனிதமான செடியாகும். துளசி இதழ்கள் கலந்த நீரானது இறக்கும் நிலையில் உள்ளவர்களுக்கு அவர்களின் ஆன்மாவை சொர்க்கத்திற்கு அனுப்ப கொடுக்கப்படுகிறது. பான சங்கராந்தியில் ஒரு சிறிய மண் பானையில் வெல்ல பானம், பால், வில்வப் பழம், மசாலாப் பொருட்கள் ஆகியவற்றால் நிரப்பி ஒரு குச்சியில் தொங்கவிடுவார்கள். இதனால் நீர் துளிகள் துளசியின் வேர்களில் விழுகின்றன. இது மழைக்காலமான ஆடி மாதத்தின் தொடக்கத்தைக் குறிக்கிறது. அந்த நாளில் வெல்லம், தயிர் ஆகியவை பிரசாதமாக வழங்கப்படுகின்றன.
# துளசி மாடம்

## இந்து மதத்தில் முக்கியத்துவம்

### துளசி விவாகம்

துளசி விவாகம் எனப்படும் ஒரு சடங்கு இந்துக்களால் பிரபோதினி ஏகாதசி (கார்த்திகை வளர்பிறை சந்திரனின் பதினொன்றாவது நாள்) முதல் கார்த்திகை பூர்ணிமா (கார்த்திகையில் முழு நிலவு) வரை வழக்கமாக செய்யப்படுகிறது. இது துளசி செடியை விஷ்ணுவிற்கும், அவரது உருவமான, சாளக்கிராமம் அல்லது கிருட்டிணன் அல்லது இராமர் உருவத்துடன் நடக்கும் சம்பிரதாய திருமணமாகும். மணமகன், மணமகன் இருவருக்கும் சடங்கு முறைப்படி வழிபாடு செய்யப்பட்டு, பாரம்பரிய இந்துத் திருமணச் சடங்குகளின்படி திருமணம் செய்து வைக்கப்படுகிறது. இது பருவமழைக்கு ஒத்திருக்கிறது. திருமணங்களுக்கும் பிற சடங்குகளுக்கும் சாதகமற்றதாகக் கருதப்படும் சாதுர்மாதத்தில் நிகழ்த்தப்படுகிறது. எனவே இந்த நாள் இந்தியாவில் வருடாந்திர திருமண பருவத்தில் தொடங்குகிறது.
# வெப்பமண்டல பட்டாம்பூச்சி காப்பகம், திருச்சிராப்பள்ளி

**வெப்பமண்டல பட்டாம்பூச்சி காப்பகம்** (**Tropical butterfly conservatory, Trichy**) இந்தியாவின் தமிழ்நாட்டின் திருச்சிராப்பள்ளி மாவட்டம், திருவரங்கம் வட்டத்தில் உள்ள மேலணை காப்புக்காட்டில் 25 ஏக்கர் பரப்பளவில், காவிரி ஆறு-கொள்ளிடம் ஆறு வடிநிலப் பகுதியில் அமைந்துள்ள ஒரு பட்டாம்பூச்சி காப்பகம் ஆகும்.
# வெப்பமண்டல பட்டாம்பூச்சி காப்பகம், திருச்சிராப்பள்ளி

## விளக்கம்

வெப்பமண்டல பட்டாம்பூச்சி காப்பகமானது, திருவரங்கம் அருகே உள்ள மேலூர் கிராமத்திலிருந்து 6 கிலோ மீட்டர் தொலைவில் அமைந்துள்ளது. இது ஆசியாவின் மிகப்பெரிய பட்டாம்பூச்சிகளுக்கான காப்பகம் ஆகும். இப்பட்டாம்பூச்சி காப்பகத்தில் 323 வகையான பட்டாம்பூச்சிகள் உள்ளன. இப்பட்டாம்பூச்சி காப்பகத்தினைப் பொதுமக்களின் பார்வைக்கு தமிழக முதலமைச்சர் ஜெ. ஜெயலலிதா 13 நவம்பர் 2015 அன்று திறந்து வைத்தார். through a video conference.
# வெப்பமண்டல பட்டாம்பூச்சி காப்பகம், திருச்சிராப்பள்ளி

## வண்ணத்துப்பூச்சி காப்பகம்

இந்த பூங்காவில் இயற்கையான சூழ்நிலையில் பொருத்தமான வண்ணத்துப்பூச்சிகள் இனப்பெருக்கம் செய்ய ஒரு வெளிப்புற காப்பக பகுதி ஒன்று உள்ளது. கோடையில் ஈரப்பதம் குறைவாக இருக்கும். எனவே வாழ்விடத்தை மேம்படுத்த, ஒரு செயற்கை ஏரி உருவாக்கப்பட்டுள்ளது. உட்புற காப்பகப் குளிரூட்டிகள் மற்றும் பசுமை இல்லங்கள் உள்ளன. வண்ணத்துப்பூச்சிகளை ஈர்க்கும் வகையில் கவனமாக ஒளிவரும் விதமாக வடிவமைக்கப்பட்டுள்ளன.
# வெப்பமண்டல பட்டாம்பூச்சி காப்பகம், திருச்சிராப்பள்ளி

## நட்சத்திர வனம்

நட்சத்திரவனம் என்பது இந்தப் பூங்காவின் ஒரு பகுதியாகும். இது 27 நட்சத்திரங்கள் மற்றும் 12 இராசிக்குறிய மரங்கள்/தாவரங்களை இந்திய சோதிடத்தின் அடிப்படையில் கொண்டுள்ள பகுதியாகும்.
# வெப்பமண்டல பட்டாம்பூச்சி காப்பகம், திருச்சிராப்பள்ளி

## வசதிகள்

நான்கு மற்றும் இரு சக்கர வாகனங்கள் நிறுத்தும் இடங்கள் உள்ளன. பள்ளி மாணவர்கள் இங்கு கல்விச் சுற்றுப்பயணங்களை மேற்கொள்கின்றனர்.
# குடா குகைகள்

**குடா குடைவரைகள்** (**Kuda Caves**) இந்தியாவின் மகாராட்டிரா மாநிலத்தின் ராய்காட் மாவட்டத்தில், தெற்கு கொங்கண் கடற்கரை பகுதியில், முருத்-ஜாஞ்சிரா தீவுக்கோட்டையின் வடக்கு கடற்கரையில் அமைந்த *குடா* எனும் கிராமத்தின் மலைக்குன்றில் அமைந்த 15 பௌத்தக் குடைவரைகளின் தொகுதியாகும். குடா குடைவரைகள் கிமு முதல் நூற்றாண்டில் நிறுவப்பட்டதாகும்.  
இக்குடைவரை சைத்தியத்தின் தாழ்வாரத்தில் கௌதம புத்தரின் சிற்பங்கள் தாமரை, தர்மச் சக்கரம் மற்றும் நாகங்களுடன் செதுக்கப்பட்டுள்ளது. பின்னர் கிபி 5-6-ஆம் நூற்றாண்டுகளில் இக்குடைவரைகளை மகாயனப் பிரிவின் பௌத்த பிக்குகள் கையகப்படுத்தி, குடைவரைகளில் மேலும் பல சிற்பங்களை செதுக்கினர்.இக்குடைவரையை நிறுவ நன்கொடை வழங்கியவர்களின் பெயர்கள் இங்குள்ள கல்வெட்டில் குறிக்கப்பட்டுள்ளது.
# பின்னயகா பௌத்தக் குடைவரை

**பின்னயகா பௌத்தக் குடைவரை** (**Binnayaga Buddhist Caves**) இந்தியாவின் இராஜஸ்தான் மாநிலத்தில், ஜால்வார் மாவட்டடத்தில் *பின்னயகா* எனுமிடத்தில் அமைந்த 20 பௌததக் குடைவரைகளின் தொகுதியாகும். இக்குடைவரைகளில் தூண்களுடன் கூடிய சைத்தியம், விகாரைகள் மற்றும் தூபிகள் கொண்டது.
"இது கோல்வி குகைகளிலிருந்து 8 மைல்]] தொலைவில் அமைந்துள்ளது.
# பின்னயகா பௌத்தக் குடைவரை

## இதனையும் காண்க

- கோல்வி குகைகள்
# ஹாத்தியகோர் பௌத்த குடைவரைகள்

**ஹாத்தியகோர் பௌத்த குடைவரைகள்** (**Hathiagor Buddhist Caves**) இந்தியாவின் இராஜஸ்தான் மாநிலத்தில் *ஹாத்தியகோர் கி பகாடி* எனும் மலையில் அமைந்துள்ளது. இது 5 மீ x 5 மீ x 7 மீ அளவில் ஐந்து குடைவரைகளாக உள்ளது. இக்குடைவரைகளின் அருகே ஒரு தூபி உள்ளது.
# ஹாத்தியகோர் பௌத்த குடைவரைகள்

## இதனையும் காண்க

PROTECTED MONUMENTS BY ARCHAEOLOGICAL SURVEY OF INDIA IN RAJASTHAN
Some Buddhist Antiquities and Monuments of Rajasthan
# போர்டிக்சன்

**போர்டிக்சன்** என்பது (மலாய்: *Port Dickson*; ஆங்கிலம்: *Port Dickson*; சீனம்: 波德申) மலேசியா, நெகிரி செம்பிலான் மாநிலத்தில், போர்டிக்சன் மாவட்டத்தில் அமைந்துள்ள ஒரு கடற்கரை நகரம் ஆகும்.  
போர்டிக்சன் நகரம், மலேசியாவில் நன்கு அறியப்பட்ட ஒரு பிரபலமான விடுமுறைச் சுற்றுலாத் தளமாகவும் விளங்குகிறது. கோலாலம்பூர் பெருநகரில் இருந்து தெற்கே 90 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து 30 கி.மீ. தொலைவிலும் அமைந்து உள்ளது. உள்ளூர் மக்களால் **பி.டி**. (**PD**) என்று செல்லமாக அழைக்கப் படுகிறது.  
கோலாலம்பூர், ஈப்போ, பினாங்கு, மலாக்கா, சிங்கப்பூர் போன்ற பெருநகரங்களில் இருந்து முக்கிய நெடுஞ்சாலைகளால் இந்த நகரம் இணைக்கப்பட்டு உள்ளது. இந்த நகரத்தின் கடற்கரைகள் 10 மைல் நீளத்திற்கு நீண்டுள்ளன. இந்த நகரம் நெகிரி செம்பிலான் மாநிலத்தின் ஒரே ஒரு கடற்கரை நகரம் ஆகும்.
# போர்டிக்சன்

## வரலாறு

முன்பு காலத்தில் போட்டிக்சன் மாவட்டம், சிலாங்கூர் மாநிலத்தைச் சேர்ந்த கிள்ளான் கிள்ளான் மாவட்டத்தின் (*Luak of Kelang*) ஒரு பகுதியாகும்.  
சிலாங்கூர் சுல்தான் அப்துல் சமாட் (*Sultan Abdul Samad*); லுக்குட் மாவட்டத்தின் ஆட்சியாளர் ராஜா போட் (*Raja Bot*); சுங்கை ஊஜோங் (*Sungai Ujong*) பகுதியைச் சேர்ந்த டத்தோ கெலானா (*Dato' Kelana*) மற்றும் பிரித்தானியருக்கு இடையே 30 ஜூலை 1880-இல் சிங்கப்பூரில் ஒரு சந்திப்பு நிகழ்ந்தது.  
அந்தச் சந்திப்பில் சிலாங்கூருக்குச் சொந்தமான லுக்குட் பகுதி; சுங்கை ஊஜோங்கிடம் கொடுக்கப்பட்டது. சுங்கை ஊஜோங் நாளடைவில் நெகிரி செம்பிலான் என்று அறியப்பட்டது.
# போர்டிக்சன்

## வரலாறு

### மீன்பிடிக் கிராமம்

1760-ஆம் ஆண்டுகளில் போர்டிக்சன், ஒரு சிறிய மீன்பிடிக் கிராமம். அப்போது அங்கு வாழ்ந்த சீனர்களும்; இந்தியர்களும் *ஆராங்* *(Arang)* என்று அழைத்தனர். ஆராங் என்றால் மலாய் மொழியில் நிலக்கரி என்று பொருள். அந்தப் பெயர் ஓர் உள்ளூர் நிலக்கரி சுரங்கத்தின் பெயராகும். மலாய்க்காரர்கள் *தஞ்சோங்* என்று அழைத்தனர்.  
1820-ஆம் ஆண்டுகளில், போர்டிக்சன் நகருக்கு வடக்கே இருந்த லுக்குட் எனும் நகரில் ஈயப் படிவங்கள் கண்டுபிடிக்கப்பட்டன. அதன் பின்னர் சீனர்கள் போர்டிக்சன் பகுதிக்கு பெரும் அளவில் குடிபெயர்ந்தார்கள். 1840-ஆம் ஆண்டுகளில் போர்டிக்சன் சுற்றுவட்டாரப் பகுதிகளில் பல காபி, மிளகுத் தோட்டங்கள் திறக்கப்பட்டன. அந்தத் தோட்டங்களில் வேலை செய்வதற்காக தென்னிந்தியாவில் இருந்து தமிழர்கள் அழைத்து வரப் பட்டார்கள்.
# போர்டிக்சன்

## வரலாறு

### லுக்குட் காபி தோட்டம்

1870 - 1900-ஆம் ஆண்டுகளில் மலாயா, நெகிரி செம்பிலான், போர்டிக்சன், லிங்கி, லுக்குட் பகுதிகளில் நிறையவே மரவெள்ளி, சர்க்கரைவல்லி, காபி, வாழைத் தோட்டங்கள் இருந்தன. ரப்பர் தோட்டங்கள் தோன்றுவதற்கு முன்னர் அங்கு பல வகையான உணவுப் பயிர்கள் பயிர் செய்யப்பட்டன. தென்னை, அன்னாசி, கரும்பு, கொக்கோ, மிளகு தோட்டங்களும் இருந்தன.  
1905-ஆம் ஆண்டில், போர்டிக்சனுக்கு அருகாமையில் இருந்த லுக்குட் காபி தோட்டம் புனரமைப்பு செய்யப் பட்டது. லிங்கி தோட்டங்கள் என்ற பெயரில், பெரிய அளவில் ரப்பர் தோட்டங்கள் திறக்கப்பட்டன. அதே நேரத்தில் காபி சாகுபடியும் நிறுத்தப் பட்டது. 1906-ஆம் ஆண்டில் ரப்பர் உற்பத்தி தொடங்கியது.
# போர்டிக்சன்

## வரலாறு

### சர் பிரடெரிக் டிக்சன்

பிரித்தானிய ஆட்சியாளர்கள் பெங்காலான் கெம்பாசு எனும் இடத்தில் ஒரு துறைமுகம் அமைக்க திட்டமிட்டனர். சர் பிரடெரிக் டிக்சன் *(Sir John Frederick Dickson)* எனும் பிரித்தானிய அதிகாரி, ஈயம் கொண்டு செல்வதற்கான துறைமுகமாகப் போர்டிக்சன் நகரத்தை மாற்றி அமைத்தார். அதற்கு பொறுப்பு வகித்த அவரின் பெயரால் அவ்விடத்திற்கு போர்ட்டிக்சன் என்று பெயரிடப்பட்டது.  
போர்டிக்சன் புறநகர்ப் பகுதிகளில் செபாத்தாங் காரா *(Sebatang Karah),* செகெந்திங் *(Segenting),* சி ரூசா *(Si Rusa)* மற்றும் சுங்கலா *(Sunggala)* போன்ற மலேசிய இராணுவத்தின் இராணுவ முகாம்களும் உள்ளன. தேசிய அளவிலான இராணுவ பணிகளை அடையாளம் காட்டும் வகையிலும் செப்டம்பர் 2009-இல் மலேசியப் பிரதமர் நஜிப் துன் ரசாக் அவர்களால், போர்டிக்சன் நகரம் ஓர் இராணுவ நகரம் என்று பிரகடனப்படுத்தப்பட்டது.
# போர்டிக்சன்

## வரலாறு

### போர்டிக்சன் இரயில் பாதை

இன்றைய காலத்தில் போர்டிக்சன் ஒரு பரபரப்பான வர்த்தக மையமாக உருவெடுத்து உள்ளது. போர்டிக்சனின் வளர்ச்சி மற்றும் மேம்பாட்டு வசதிக்காக ஓர் இரயில் பாதையும் அமைக்கப்பட்டது.  
ஆனால் இப்போது பயன்பாட்டில் இல்லை. போர்டிக்சன் விரைவான நவீன வளர்ச்சியை அடைந்து உள்ளது. இருப்பினும் அதன் கடற்கரைகள் நன்றாகப் பாதுகாக்கப் படுகின்றன.
# போர்டிக்சன்

## வரலாறு

### எண்ணெய் சுத்திகரிப்பு ஆலைகள்

போர்ட்டிக்சனின் பொருளாதரத்திற்கு எண்ணெய், எரிவாயு தயாரிப்பு மற்றும் சுற்றுலாத் துறை பெரும் பங்காற்றுகிறது. போர்ட்டிசனில் இரண்டு எண்ணெய் சுத்திகரிப்பு ஆலைகள் உள்ளன. அவற்றுள் செல் (*Shell*) எண்ணெய் சுத்திகரிப்பு ஆலை 1962-ஆம் ஆண்டில் இருந்தும்; பெட்ரோன் எண்ணெய் சுத்திகரிப்பு ஆலை (முன்பு எக்சோன் மோபில்- *ExxonMobil Malaysia*) 1963-ஆம் ஆண்டில் இருந்தும் செயல்பட்டு வருகின்றன.
# போர்டிக்சன்

## சுற்றுலா

தஞ்சோங் கெமுக் *(Tanjung Gemuk)* எனும் இடத்தில் இருந்து தஞ்சோங் துவான் வரையில் 18 கி.மீ. (11 மைல்) நீளமுள்ள கடற்கரை கொண்ட நகரம். உள்ளூர் மக்களுக்கும், வெளியூர்களில் இருந்து வருபவர்களுக்கும் விடுமுறையை மகிழ்ச்சியுடன் கழிக்கும் இடமாகின்றது.  
சிங்கப்பூரியர்கள் பலர் போர்டிக்சன் மற்றும் அதைச் சுற்றியுள்ள இடங்களில் உள்ள விடுமுறை விடுதிகளில் முதலீடுகள் செய்து உள்ளனர்.  
சுற்றுலாப் பயணிகளை ஈர்க்கும் வகையில், பல ஆண்டுகளாக, பல தங்கும் விடுதிகளும் ஓய்வு விடுதிகளும் திறக்கப்பட்டு வருகின்றன. 1990-ஆம் ஆண்டுகளில், போர்டிக்சனில் புதிய தங்கும் விடுதிகள் மற்றும் ஓய்வு விடுதிகள் திட்டமிடப்பட்டு கட்டமைக்கப் பட்டன.
# போர்டிக்சன்

## சுற்றுலா

### 1997-ஆம் ஆண்டின் ஆசிய நிதி நெருக்கடி

இருப்பினும், 1997-ஆம் ஆண்டின் ஆசிய நிதி நெருக்கடியின் காரணமாக, இந்த திட்டங்களில் பல முடங்கின. அதன் காரணமாக போர்டிக்சன் கடற்கரையோரத்தில் பல முடிக்கப் படாத கட்டிடங்கள் இருந்தன.  
அந்த விடுதிகளில் பாதி கட்டப்பட்டு, கைவிடப்பட்ட நிலையில் இருந்தன. இருப்பினும் 2000-களின் பொருளாதார மறுமலர்ச்சியினால், பல திட்டங்கள் இறுதியில் புதுப்பிக்கப்பட்டு முடிக்கப்பட்டன.
# போர்டிக்சன்

## அரசியல்

### போர்டிக்சன் நாடாளுமன்றத் தொகுதி

மலேசிய நாடாளுமன்றத்தின் மக்களவையில் (டேவான் ராக்யாட்) போர்டிக்சன் நகரத்தின் நாடாளுமன்றத் தொகுதி. 2018-ஆம் ஆண்டு பொதுத் தேர்தல் முடிவுகள்.  
| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |
# போர்டிக்சன்

## போர்டிக்சன் வட்டாரத்தின் சட்டமன்றத் தொகுதிகள்

போர்டிக்சன் வட்டாரத்தின் சட்டமன்றத் தொகுதிகள்; 2018-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்.  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# போர்டிக்சன்

## போர்டிக்சன் நகரத்தின் தமிழ்ப்பள்ளிகள்

நெகிரி செம்பிலான்; போர்டிக்சன் மாவட்டத்தின்; **போர்டிக்சன் நகரத்தில் 2 தமிழ்ப்பள்ளிகள்** உள்ளன. 371 மாணவர்கள் பயில்கிறார்கள். 35 ஆசிரியர்கள் பணியாற்றுகிறார்கள்.  
| NBD2034 | போர்டிக்சன் | SJK(T) Port Dickson | **போர்டிக்சன் தமிழ்ப்பள்ளி** | 71000 | போர்டிக்சன் | 323 | 26 |  |
| --- | --- | --- | --- | --- | --- | --- | --- | --- |
| NBD2035 | போர்டிக்சன் (தாமான் உத்தாமா) | SJK(T) Ldg St Leonard | **செயிண்ட் லியோனார்ட் தமிழ்ப்பள்ளி** | 71010 | போர்டிக்சன் | 48 | 9 | } |
# போர்டிக்சன்

## நெகிரி செம்பிலான் மாநிலத்தில் உள்ள மாவட்டங்கள்

- **செலுபு மாவட்டம்**
- **செம்போல் மாவட்டம்**
- **கோலா பிலா மாவட்டம்**
- **போர்டிக்சன் மாவட்டம்**
- **ரெம்பாவ் மாவட்டம்**
- **சிரம்பான் மாவட்டம்**
- **தம்பின் மாவட்டம்**
# தாங்க் குகைகள்

**தாங்க் குகைகள்** (**Dhank Caves**) இந்தியாவின் குஜராத் மாநிலத்தின் ராஜ்கோட் மாவட்டத்தில் உள்ள *தாங்க்* கிராமத்தின் அருகே அமைந்த மலைக்குன்றுகளில் உள்ள சமண மற்றும் பௌத்த குடைவரைகளாகும். இக்குடைவரைகள் மேற்கிந்தியாவை ஆண்ட மேற்கு சத்ரபதிகள் (கிபி 35–கிபி 405) ஆட்சிக்காலத்தில் மணற்கற்லால் நிறுவப்பட்டவைகள் ஆகும். இக்குடைவரைகளில் சமண சமயத் தீர்த்தங்கரர்களான ரிசபநாதர், சாந்திநாதர், ரிசபநாதர் மற்றும் பார்சுவநாதர் சிற்பங்கள் உள்ளது.
# பவன் ராஜ் கோயல்

**பவன் ராஜ் கோயல்** (*Pawan Raj Goyal*) ஓர் இந்திய நுரையீரல் நோய் நிபுணர் ஆவார். பாசுடனில் உள்ள ஆர்வர்டு மருத்துவப் பள்ளியில் இவர் முதுகலை பட்டம் பெற்றார். 2014 ஆம் ஆண்டு மருத்துவத் துறைகளில் இவர் ஆற்றிய பங்களிப்பிற்காக இந்திய அரசு, நான்காவது உயரிய குடிமை விருதான பத்மசிறீ விருதை வழங்கி கௌரவித்தது.
# பவன் ராஜ் கோயல்

## வாழ்க்கைக் குறிப்பு

அரியானாவைச் சேர்ந்த பவன் ராச் கோயல், 1974 ஆம் ஆண்டு புது தில்லியில் உள்ள மௌலானா ஆசாத் மருத்துவக் கல்லூரியில் மருத்துவப் பட்டம் பெற்றார். புது தில்லியில் உள்ள இர்வின் மருத்துவமனையில் பயிற்சி பெற்றார். சென்னை எசுஆர்எம் மருத்துவக் கல்லூரி மருத்துவமனை மற்றும் ஆராய்ச்சி மையம் உள்ளிட்ட பல்வேறு மருத்துவமனைகள் மற்றும் நிறுவனங்களில் பேராசிரியராகவும், மார்பு மற்றும் நுரையீரல் மருத்துவத் துறைத் தலைவராகவும் பணியாற்றினார். அங்கு இவர் பணியிலிருந்து விடுவிக்கப்பட்ட பேராசிரியராக உள்ளார். இருந்து வருகிறார். *உத்யோக் கௌரவ்* மற்றும் *சமாச் சிறீ* விருதுகளையும் பெற்றுள்ளார்.
# குர்லா, மும்பை புறநகர் மாவட்டம்

**குர்லா** (**Kurla**) என்பது இந்தியா தீபகற்பத்தில் மகாராட்டிரா மாநிலத்தின் மும்பை புறநகர் மாவட்டத்தில் உள்ள குர்லா வருவாய் வட்டத்தின் நிர்வாகத் தலைமையிட நகரம் ஆகும். இந்நகரம் பெருநகரமும்பை மாநகராட்சியின் மண்டலம் எண் 5-இல், வார்டு 'L' -இல் அமைந்துள்ளது. இந்நகரத்தில் குர்லா தொடருந்து நிலையம் உள்ளது.
# குர்லா, மும்பை புறநகர் மாவட்டம்

## புவியியல்

சால்செட் தீவின் தெற்கில் அமைந்த கர்லா நகரம் மித்தி ஆற்றின் கரையில் உள்ளது. குர்லா நகரம், கிழக்கு குர்லா மற்றும் மேற்கு குர்லா என இரண்டாகப் பிரிக்கப்பட்டுள்ளது.
# குர்லா, மும்பை புறநகர் மாவட்டம்

## போக்குவரத்து

### தொடருந்து நிலையம்

குர்லாவில் உள்ள லோகமானிய திலகர் முனையம் மாநிலத்தின் மற்றும் நாட்டின் பிற பகுதிகளை இணைக்கிறது.
# பசந்தி

**பசந்தி** (*Pasandi*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது சாமல்பட்டி ஊராட்சிக்கு உட்பட்டது.
# பசந்தி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 40 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.
# பசந்தி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 231, மொத்த மக்கள் தொகை 963, இதில் 482 ஆண்களும், 481 பெண்களும் அடங்குவர்.
# பசந்தி

## ஊரில் உள்ள கோயில்கள்

- பசந்தி வெங்கட்ரமணசாமி கோயில்
# பாவக்கல்

**பாவக்கல்** (*Pavakkal*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆ புளியம்பட்டி பாகங்கள் கோவிந்தராஜ் பட்டா நம்பர் 119மேப்கும். இது பாவக்கல் ஊராட்சிக்கு உட்பட்டது.
# பாவக்கல்

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 71 கிலோமீட்டர் தொலைவிலும், ஊத்தங்கரையில் இருந்து 20 கிலோமீட்டர் தொலைவிலும் உள்ளது.
# பாவக்கல்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 407, மொத்த மக்கள் தொகை 1,608, இதில் 814 ஆண்களும், 794 பெண்களும் அடங்குவர்.
# பாவக்கல்

## சமணக் கோயில்

இங்கு ஒரு சமணப் பள்ளி இருந்ததையும், அப்பள்ளிக்கு நிலக்கொடை அளிக்கப்பட்ட தகவலும் இங்கு கண்டறியப்பட்ட கல்வெட்டால் தெரியவருகிறது. ஆனால் அந்த சமணப்பள்ளி தற்போது இருப்பதாக தெரியவில்லை.
# பெரியதள்ளப்பாடி

**பெரியதள்ளப்பாடி** (*Periathallapadi*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது பெரியதள்ளப்பாடி ஊராட்சிக்கு உட்பட்டது.
# பெரியதள்ளப்பாடி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 60 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.
# பெரியதள்ளப்பாடி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 979, மொத்த மக்கள் தொகை 4,094, இதில் 2,020 ஆண்களும், 2,074 பெண்களும் அடங்குவர்.
# பெரியகொட்டகுளம்

**பெரியகொட்டகுளம்** (*Periyakottakulam*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது பெரிய கொட்ட குளம் ஊராட்சிக்கு உட்பட்டது.
# பெரியகொட்டகுளம்

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 45 கிலோமீட்டர் தொலைவிலும், ஊத்தங்கரையில் இருந்து 16 கிலோமீட்டர் தொலைவிலும், சென்னையில் இருந்து 258 கிலோமீட்டர் தொலைவிலும் உள்ளது.
# பெரியகொட்டகுளம்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 596, மொத்த மக்கள் தொகை 2466, இதில் 1341 ஆண்களும், 1125 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 53.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# பெருமாள்குப்பம்

**பெருமாள்குப்பம்** (*Periyakottakulam*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது படப்பள்ளி ஊராட்சிக்கு உட்பட்டது.
# பெருமாள்குப்பம்

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 49 கிலோமீட்டர் தொலைவிலும், ஊத்தங்கரையில் இருந்து 4 கிலோமீட்டர் தொலைவிலும், சென்னையில் இருந்து 245 கிலோமீட்டர் தொலைவிலும் உள்ளது.
# பெருமாள்குப்பம்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 240, மொத்த மக்கள் தொகை 860, இதில் 461 ஆண்களும், 389 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 57.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# பெருமாள் நாயக்கன் பட்டி

**பெருமாள் நாயக்கன் பட்டி** (*Perumalnaickempatti*, இதை உள்ளூர் மக்கள் கொச்சைவழக்கில் *பெருமா நாயக்க பட்டி* என்றும் அழைக்கின்றனர்) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது கல்லாவி ஊராட்சிக்கு உட்பட்டது.
# பெருமாள் நாயக்கன் பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 50 கிலோமீட்டர் தொலைவிலும், ஊத்தங்கரையில் இருந்து 15 கிலோமீட்டர் தொலைவிலும் உள்ளது.
# பெருமாள் நாயக்கன் பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 277, மொத்த மக்கள் தொகை 1,130, இதில் 584 ஆண்களும், 546 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 53.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# மஞ்சள் புள்ளி புதர் சிட்டுக்குருவி

**மஞ்சள் புள்ளி புதர் சிட்டுக்குருவி** (Yellow-spotted bush sparrow) அல்லது **மஞ்சள் புள்ளி பெட்ரோனியா** (*சிம்னோரிசு பிர்கிடா*) என்பது பாசாரிடே குடும்பத்தினைச் சார்ந்த ஓர் குருவி ஆகும். இது சிம்னோரிசு பேரினத்தினைச் சார்ந்தது.  
இது சாகேல் மற்றும் ஆப்பிரிக்காவின் கொம்பு முழுவதும் பொதுவாகக் காணப்படுகிறது. இதன் இயற்கையான வாழிடங்கள் வறண்ட புன்னிலம் மற்றும் மிதவெப்பமண்டல அல்லது வெப்பமண்டல உலர் தாழ் நில புல்வெளி ஆகும்.
# மஞ்சள் தொண்டை புதர் சிட்டுக்குருவி

**மஞ்சள் தொண்டை புதர் சிட்டுக்குருவி** (*Yellow-throated bush sparrow*)(*சிம்னோரிசு சூப்பர்சிலேரிசு*), என்பது **மஞ்சள் தொண்டை பெட்ரோனியா** என்றும் அழைக்கப்படுகிறது. இது பாசாரிடே குடும்பத்தினைச் சார்ந்த சிம்னோரிசு பேரினத்தினைச் சார்ந்த சிற்றினமாகும்..இது தென்-மத்திய மற்றும் தென் ஆப்பிரிக்காவில் மிதவெப்பமண்டல அல்லது வெப்பமண்டல உலர் காடுகள், உலர் சவன்னா மற்றும் மிதவெப்பமண்டல அல்லது வெப்பமண்டல உலர் புதர் நிலங்களின் இயற்கையான வாழிடங்களில் காணப்படுகிறது.
# மசோட்டி எதிர்வினை

**மசோட்டி எதிர்வினை** (*Mazzotti reaction*) என்பது நூற்புழு நோய்த்தொற்றுக்கு சிகிச்சையளித்த பிறகு, குறிப்பாக ஈரெத்தில்கார்பமசீன் மருந்து கொடுக்கப்பட்டபின் நோயாளிகளுக்குக் காணப்படும் ஒர் அறிகுறி சிக்கலாகும். இச்சிக்கல் 1948 ஆம் ஆண்டு முதலில் விவரிக்கப்பட்டது. மசோட்டி எதிர்வினைகள் உயிருக்கு ஆபத்தானவையாகும். காய்ச்சல், தடிப்புச்சொறி, நிணநீர்க்கணு பாதிப்பு, இதயத்துடிப்பு மிகுதல், இரத்த அழுத்தம் குறைதல், மூட்டுவலி, உடலில் நீர் வீக்கம், வயிற்று வலி ஆகியவை நூற்புழு சிகிச்சைக்குப் பின்னரான ஏழு நாட்களுக்குள் ஏற்படும். மசோட்டி எதிர்வினை நோய்த்தொற்றின் தீவிரத்துடன் தொடர்புடையதாகும். இருப்பினும், இந்த சிக்கலான எதிர்வினையை இணைக்கம் செய்வதற்கு பல தொற்று தீவிரம் சார்ந்த வழிமுறைகள் இருக்கின்றன.  
ஓங்கோசெர்சியாசிசு சிகிச்சைக்கு ஈரெத்தில்கார்பமசீன் மருந்து பயன்படுத்தப்படும் போது இந்த எதிர்வினை மிகவும் பொதுவானதாகும். அந்த நோயறிதலை உறுதிப்படுத்தப் பயன்படுத்தப்படும் தோல் திட்டு சோதனைக்கு இந்த மருந்து ஓர் அடிப்படையாகும். மருந்து திட்டு தோலில் வைக்கப்படும் போது நோயாளி குறிப்பிட்ட நூற்புழுவால் பாதிக்கப்பட்டிருந்தால் அங்கு அரிப்புத் தூண்டலும் தடிப்புச்சொறியும் தளத்தில் காணப்படுகின்றன.  
ஐவர்மெக்டின், பிராசிகுவாண்டல் மற்றும் அல்பெண்டசோல் ஆகிய மருந்துகளை நத்தைக் காய்ச்சல் மற்றும் இதர மனித ஒட்டுண்ணி நோய்களுக்கான அனுமான சிகிச்சைக்குப் பின்னரும் மசோட்டி எதிர்வினை காணப்பட்டதாக பதிவாகியுள்ளது. மெத்தில்பிரெட்னிசோலோனுடன் நரம்புவழி சிகிச்சை கொடுக்கப்பட்ட பிறகு நோயாளிக்கு நோய் அறிகுறிகள் குறைந்ததாகவும் அறியப்படுகிறது.
# சிலியாவ்

**சிலியாவ்** என்பது (மலாய்: *Siliau*; ஆங்கிலம்: *Siliau*; சீனம்: 西廖) மலேசியா, நெகிரி செம்பிலான் மாநிலத்தில், சிரம்பான் மாவட்டத்தின் அமைந்துள்ள ஒரு நகரம்.  
சிரம்பான் நகரில் இருந்து 28 கி.மீ; போர்டிக்சன் நகரில் இருந்து 18 கி.மீ; ரந்தாவ் நகரில் இருந்து 8 கி.மீ. தொலைவில் அமைந்து உள்ளது. சிலியாவ் புறநகர்ப்பகுதி எண்ணெய் பனை தோட்டங்களினால் சூழப்பட்டுள்ளது.  
சிலியாவ் பகுதியில் நிறைய எண்ணெய் பனை தோட்டங்கள் இருப்பதால், தமிழர்களின் நடமாட்டமும் அதிகமாகக் காணப் படுகிறது. தமிழர்கள் 1850-ஆம் ஆண்டுகளில் குடியேறினார்கள். முதன்முதலில் மலாயாவில் தமிழர்கள் குடியேறிய பகுதிகளில் இந்தப் பகுதியும் ஒன்றாகும். தமிழ் எழுத்தாளர்கள்; கவிஞர்கள் பலரை உருவாக்கிய பெருமை இந்த இடத்திற்கு உண்டு.
# சிலியாவ்

## வரலாறு

1850-ஆம் ஆண்டுகளில் மலாயாவில் நூற்றுக் கணக்கான கரும்பு, காபி, மிளகு தோட்டங்கள் தோற்றுவிக்கப் பட்டன. பெரும்பாலான தோட்டங்கள் பினாங்கு; செபராங் பிறை; பேராக் கிரியான், நெகிரி செம்பிலான் பகுதிகளில் இருந்தன. கரும்பு தோட்டங்கள் தான் மிகுதி. இந்தத் தோட்டங்கள் மலாயாவிலேயே மிக மிகப் பழமையான தோட்டங்கள்.  
ரப்பர் தோட்டங்கள் தோன்றுவதற்கு முன்னர் கரும்புத் தோட்டங்கள் தான் மலாயாவில் பிரதான தோட்டங்களாக இருந்தன. 1896-ஆம் ஆண்டிற்குப் பின்னர் தான் ரப்பர் தோட்டங்கள் உருவாகின. ஆயிரக்கணக்கான, இலட்சக் கணக்கான தமிழர்கள் வேலை செய்து இருக்கிறார்கள்.
# சிலியாவ்

## சிலியாவ் புறநகர்ப் பகுதியில் தமிழ்ப்பள்ளிகள்

சிலியாவ் புறநகர்ப் பகுதியில் 4 தமிழ்ப்பள்ளிகள் உள்ளன. 165 மாணவர்கள் பயில்கிறார்கள். 38 ஆசிரியர்கள் பணியாற்றுகிறார்கள்.  
| NBD2043 | அதர்ட்டன் தோட்டம் | SJK(T) Ladang Atherton | **அதர்ட்டன் தோட்டத் தமிழ்ப்பள்ளி** | 71100 | சிலியாவ் | 21 | 8 |  |
| --- | --- | --- | --- | --- | --- | --- | --- | --- |
| NBD2044 | பிரட்வால் தோட்டம் | SJK(T) Ldg Bradwall | **பிரட்வால் தோட்டத் தமிழ்ப்பள்ளி** | 71100 | சிலியாவ் | 24 | 9 |  |
| NBD2047 | சகா தோட்டம் | SJK(T) Ldg Sagga | **சகா தோட்டத் தமிழ்ப்பள்ளி** | 71100 | சிலியாவ் | 80 | 10 |  |
| NBD2048 | சிலியாவ் தோட்டம் | SJK(T) Ldg Siliau | **சிலியாவ் தோட்டத் தமிழ்ப்பள்ளி** | 71100 | சிலியாவ் | 40 | 11 | } |
# சிலியாவ்

## ஸ்ரீ முருகன் ஆலயம் சிலியாவ்

சிலியாவ் இரயில் நிலையத்திற்கு அருகில் சிலியாவ் ஸ்ரீ முருகன் ஆலயம் அமைந்துள்ளது. இங்கு வாழ்ந்து வரும் இந்துக்கள் ஆலயத்தைப் பராமரித்து வருகிறார்கள். 1970-ஆம் ஆண்டு முதல் முருகனின் கார்த்திகை திருவிழாவை விமரிசையுடன் கொண்டாடி வருகிறார்கள்.  
1967-ஆம் ஆண்டு தொடக்கத்தில் இரயில்வே நிலத்தில், மலாயா இரயில்வே அதிகாரியாக பணியாற்றிய எஸ். ராமையா என்பவரின் தலைமையில் இந்த ஆலயம் தொடங்கப்பட்டது. எஸ்.எஸ். பக்கிரிசாமி என்பவரும் இந்த ஆலயத்தின் நற்பணிகளுக்கு தலைமை தாங்கி உள்ளார்.  
1987-ஆம் ஆண்டில், மறைந்த முருக பக்தர் கிருபானந்த வாரியார், இந்த ஆலயத்திற்கு வருகை தந்து சொற்பொழிவுகள் ஆற்றி உள்ளார். 1997-ஆம் ஆண்டில் இந்த ஆலயத்தின் செயலாளர் செல்வராஜ்.
# இரியூபன் டேவிட்

**இரியூபன் டேவிட்** (*Reuben David*) இந்தியாவைச் சேர்ந்த ஒரு விலங்கியல் நிபுணர் ஆவார். 1912 ஆம் ஆண்டு செப்டம்பர் மாதம் 19 ஆம் தேதியன்று அகமதாபாத்தில் இருந்த ஒரு பெனே இசுரேல் யூத குடும்பத்தில் இரியூபன் டேவிட் பிறந்தார். இந்தியாவின் குசராத்து மாநிலம் அகமதாபாத்தில் உள்ள காங்கரியா உயிரியல் பூங்காவை நிறுவினார். கால்நடை மருத்துவர் தொழிலை சுயமாகக் கற்றுக் கொண்ட இவர் 1951 ஆம் ஆண்டு அகமதாபாத் நகராட்சி ஆணையத்தினால் நகரத்தில் ஓர் உயிரியல் பூங்காவை உருவாக்க அழைக்கப்பட்டார்.  
1975 ஆம் ஆண்டில் இந்திய அரசாங்கம் இரியூபன் டேவிட்டுக்கு பத்ம சிறீ விருது வழங்கி கௌரவித்தது. எழுத்தாளர் எசுதர் டேவிட் இவரது மகள் ஆவார்.  
1989 ஆம் ஆண்டு மார்ச்சு மாதம் 24 ஆம் தேதியன்று இரியூபன் டேவிட் காலமானார்.
# திராவிட மாணவர் கழகம்

**திராவிட மாணவர் கழகம் என்பது** திராவிடர் கழகத்தின் மாணவர் அமைப்பு ஆகும். குடந்தை அரசினர் கல்லூரியில் தண்ணீர்ப் பானை வைப்பதில், பார்ப்பனர்களுக்குத் தனி தண்ணீர்ப் பானை, மற்றவர்களுக்கு தனி தண்ணீர்ப் பானை என்றிருந்ததை போட்டு உடைத்து - அதிலிருந்து முளைத்ததுதான் திராவிட மாணவர் கழகம். திராவிட மாணவர் கழகமானது 1944லில் திராவிடர் கழகம் உருவாக்கப்படுவதற்கு முன்பே உருவான ஒன்று ஆகும். தவமணிராசன் என்பவர் 1943-ஆம் ஆண்டில் கும்பகோணத்தில் திராவிடர் மாணவர் கழகத்தைத் தொடங்கினார். 1.12.1943 அன்று அறிஞர் அண்ணா திராவிடர் மாணவர் கழகத்தைத் துவக்கி வைத்தார். இக்கழகத்தைத் தோற்றுவித்தவர்களுள் முக்கியமானவர்கள் தவமணிராசன், கவிஞர் கருணானந்தம், பூண்டி கோபால்சாமி (செங்குட்டுவன்), கோ. லட்சுமணன், இராமதாசு போன்றவர்கள் ஆவார்கள். 1944-ஆம் ஆண்டு பிப்ரவரி மாதம், கும்பகோணத்தில் திராவிட மாணவர் முதல் மாநாடு நடத்தப்பட்டது. "மாணவக் கண்மணிகளே, திராவிடர் மாணவர் கழகத்தில் சேரவேண்டும் ஏன்?" என்னும் நூல் திராவிடர் கழகத் தலைவர் கி.வீரமணியால் எழுதப்பட்டு, திராவிடர் கழகப் பதிப்பாக வெளியிடப்பட்டது.
# திராவிட மாணவர் கழகம்

## தோற்றம்

திராவிடர் கழகம்
# மாணவர் கிளர்ச்சி

குடந்தை அரசு கல்லூரியில் பார்ப்பன மாணவர்களுக்கும், பார்ப்பனர் அல்லாத மாணவர்களுக்கும் குடிநீர் பருகுவதற்குத் தனித்தனியே தண்ணீர் பானைகள் வைக்கப்பட்டு இருந்தன. கல்லூரியோடு இணைந்த மாணவர் தங்கும் விடுதியிலும் அவ்வாறே குடிநீர்ப் பானைகள் வைக்கப்பட்டன. தனித்தனிக் குவளைகளும் வைக்கப்பட்டன. இந்த நிலையில் முதலாம் ஆண்டு படித்து வந்த சம்பந்தம் என்ற மாணவர் பார்ப்பனருக்கு என வைத்திருந்த பானையில் குடிநீரைக் குவளையில் எடுத்து பருகிவிட்டார் என பார்ப்பன மாணவர்கள் கடுமையாக வசைபாடிக் கண்டித்ததுடன் கல்லூரி முதல்வர் விடுமுறை எடுத்துக் கொண்டு சென்று விட்டதால் விடுதி காப்பாளர் கணேச அய்யர் என்பவரிடம் புகார் கூறினார். அவர் உடனே மாணவர் சம்பந்தம் புரிந்த செயல் குற்றமே என கூறி அபதாரம் விதித்து விட்டார்.
அந்த செய்தியை அறிந்ததும் திராவிட இனமானக் கொள்கையை இரும்புப் பிடியைக் கொண்டிருந்த தவமணிராசன் கொதித்து எழுந்தார்.  
மாணவர் சம்பந்தத்திற்கு அபதாரம் விதித்த பார்ப்பன விடுதி காப்பாளரைக் கண்டித்து கல்லூரி மாணவர்களைத் திரட்டி ஒரு அறப்போராட்டத்தை அவர் தொடங்கினார்.  
இரண்டில் ஒரு பானையை உடைத்து அனைவரும் ஒரே பானையால் தான் தண்ணீர் குடிக்க வேண்டும் என்றனர்.  
குடந்தை நகர் சுயமரியாதை தோழர்கள் பலரும் கல்லூரி மாணவர்களின் போராட்டத்துக்கு ஆதரவு அளித்து, கிளர்ச்சி நடத்த முனைந்து விட்டனர்.  
வெளியூர் பயணத்தை முடித்துக் கொண்டு வந்த கல்லூரி முதல்வர் தனி குடிநீர் பானையால் எந்த அளவுக்கு மாணவர் போராட்டம் குடந்தை நகரையே கொந்தளிக்க செய்து விட்டது என்பதை உணர்ந்து,சம்பந்தம் கட்ட வேண்டிய அபதாரத்தை இரத்தே செய்ததுடன், பார்ப்பனருக்கு என இனிமேல் தனியே தண்ணீர்ப் பானை வைக்ககூடாது எனவும் ஆணை பிறப்பித்தார்.
# தோற்றம்

தவமணிராசன் உள்ளிட்ட குடந்தை கல்லூரி மாணவர்கள் தொடங்கிய அறப்போராட்டம், இந்து மதத்தின் தீண்டாமைச் சாதிக் கொடுமையை ஒழிக்கும் மாபெரும் திராவிட மாணவர் புரட்சியாகவே வெற்றிக் கனியை ஈட்டித் தந்தது.  
குடந்தை கல்லூரி மாணவர்கள் இடையே தோன்றிய திராவிட இன மான எழுச்சியைத் தக்க முறையில் பயன்படுத்த குடந்தை நகரில் உள்ள காங்கேயன் பூங்காவில் மாணவர்கள் ஒன்று கூடி, புதிய அமைப்பு ஒன்றை உருவாக்குவது குறித்து முடிவு செய்தனர்.  
பிறகு 1943 ஆம் ஆண்டு தவமணிராசன் மற்றும் கருணானந்தம் ஆகிய இருவரும் புதிய மாணவர் அமைப்பை உருவாக்கி அதற்கு "திராவிட மாணவர் கழகம்" என பெயர் சூட்டினர்.  
அந்த மாணவர் கழகத்தை தொடங்கி வைத்து சிறப்புரை ஆற்றியவர் பேரறிஞர் அண்ணா அவர்களே!  
அந்த நிகழ்வானது 1.12.1943 ஆம் நாள் குடந்தை நகரில் நடைபெற்றது.
# மாணவர் கழகத்தின் முன்னோடிகள்

1.தவமணிராசன்  
2.கருணானந்தம்  
3.பழநிவேல்  
4.சொக்கப்பா  
5.ஜி.இலட்சுமணன்  
6.பொத்தனூர் க.சண்முகம்  
7.பூண்டிகோபால் சாமி என்ற செங்குட்டுவன்
# மாணவர் கழகத் தோழர்களுக்கு பெரியார்

மாணவர்கள் நல்ல ஜோல்சர்கள்;
நல்ல ஜெனரல்கள் அல்ல.
மாணவர்கள் நல்ல சிப்பாய்கள்;
நல்ல கமாண்டர்கள் அல்ல.  
ஆகவே, நல்ல சிப்பாய்களைப்போல், அவர்கள் பல கட்டுத்திட்டங்களுக்கு உட்பட்டு நடக்க வேண்டும்.  
நீங்கள் உங்களை சாதாரண மனிதர்களாக நினைத்துக் கொள்ளவேண்டும். உங்கள் வாழ்க்கை சவுகரியங்களையும் எவ்வளவு குறைத்துக் கொள்ள முடியுமோ, அவ்வளவு குறைத்துக் கொள்ளவேண்டும்.  
உங்களுக்கு மிகமிக அடக்கம் வேண்டும். நீங்கள் மிகமிக தன்னலமற்றவர்களாக இருக்கவேண்டும்.  
இப்படிப்பட்ட மாணவர்களால்தான் ஏதாவது உருப்படியான நன்மை ஏற்படும்.  
பொதுத் தொண்டுக்கு வந்தவுடன், தங்களை பெரிய மேதாவியாக நினைத்துக் கொள்ளக்கூடியவர்களும், தங்கள் தகுதிக்கு மேலாக, போக போக்கியம், பெருமை தங்களுக்குக் கிடைக்கவேண்டிய விகிதாச்சாரத்திற்கு மேலாக மதிப்பு தங்களுக்குக் கிடைக்கவேண்டும் என்று நினைப்பவர்களும் எந்த இயக்கத்திலும் இருக்கத் தகுதியற்றவர்கள் ஆவார்கள். அப்படிப்பட்டவர்களால், பொதுவாழ்க்கையில் எப்போதும், எந்தக் கொள்கையிலும் நிலைத்திருக்க முடியாது.  
பொதுநலத் தொண்டர் எவருக்கும் உள்ளத்தில் அடக்கம் வேண்டும்; தான் என்கிற அகம்பாவம் கூடாது.  
திராவிடர் கழகம் கடைப்பிடித்துள்ள கொள்கைகள் மிகக் கஷ்டமானவை.  
திராவிடர் கழகம் கூறும் பரிகாரங்கள் கூட மிகமிகக் கசப்பானவைகளாகத்தான் இருக்கும்.  
"இக்கொள்கைகள் பெரும்பாலும் மாணவர்களால்தான் ஈடேற்றப்பட வேண்டும் "  
21.2.1948 அன்று திருச்சியில் நடைபெற்ற வடமண்டல திராவிடர் மாணவர் கழக மாநாட்டில் மாணவர் கழக தோழர்களுக்கு பெரியார்ஆற்றிய கண்டிப்பு உரை
# திராவிட மாணவர் மாகாண மாநாடு

1946ஆம் ஆண்டு பிப்ரவரி 23, 24ஆம் தேதிகளில் திராவிட நாடு திராவிட மாணவர்கள் மாநாடு நீடாமங்கலத்தில் நடைபெற்றது.  
திராவிட மாணவர் மாகாண மாநாடு இதுவே முதல் மாநாடு எனலாம். மாநாட்டுக்கு தமிழ் நாட்டின் பல்வேறு பக்கங்களில் இருந்தும் வந்திருந்த மக்கள் சுமார் 5000 பேர்களுக்கு மேலிருந்தாலும் காலேஜ் வகுப்பு, எஸ்.எஸ்.எல்.சி. வகுப்பு மாணவர்கள் தொகை 2000 பேர்களுக்குக் குறையாது என்றே சொல்லலாம். மொத்தத்தில் கருப்புச் சட்டையுடன் வந்தவர்கள் எண்ணிக்கை 1500 இளைஞர்களுக்கு மேலேயே இருக்கும், இதில் மாணவிகளும் வந்து கலந்து கொண்டிருந்தது குறிப்பிடத் தகுந்ததாகும்.  
மாநாட்டுத் தலைவர் பேசும்போது இனி நடைபெறும் நாடு,மொழி கிளர்ச்சிகளில் மக்கள் சிறைசெல்ல நேருமானால் பெரியாரைச் சிறை செல்ல விடக்கூடாது என்றும், அது ஆசிரியர் மாணவர் உலகத்திற்கு இழிவு என்றும், நாமே சாதாரண மக்களுக்கும் முன்னதாகச் சிறையில் இருக்க வேண்டும் என்றும் நாடு, இனம், மொழி இவைகளைக் காப்பாற்றுவதற்கு சிறை செல்லவும், உயிர் கொடுக்கவும், வாய்க்கும் வாய்ப்பே மக்களுக்கு ஏற்படும் எல்லா நல்வாய்ப்புகளையும் விட மேலானது என்றனர்.  
பிறகு பெரியார் அவர்கள் அங்கிருந்த ஆசிரியர்களையும், மாணவர்களையும் பாராட்டிப் பேசியபோது, “இங்குள்ள ஆசிரியர்களின் உணர்ச்சி போலும், ஊக்கம் போலும், வெளியில் உள்ள மற்ற ஆசிரியர்களது உணர்ச்சியும் பெற்றோர்களது உணர்ச்சியும் இருக்குமானால், நான் மாணவர்களை இந்த முயற்சியில் சிறிதும் கலந்துகொள்ள இடம் கொடுக்க மாட்டேன்’’ என்றார்.
# நீலமேனி ஈப்பிடிப்பான்

**நீலமேனி ஈபிடிப்பான்** (*Verditer flycatcher*)(*யூமியாசு தலசினசு*) என்பது பழைய உலக ஈப்பிடிப்பான் ஆகும். இது இமயமலையிலிருந்து தென்கிழக்கு ஆசியா வழியாக சுமாத்திரா வரை காணப்படுகிறது. தாமிர-சல்பேட் நீலத்தின் தனித்துவமான நிறம் காரணமாக இந்த சிற்றினம் இவ்வாறு பெயரிடப்பட்டுள்ளது. இதன் கண்களுக்கு இடையில் மற்றும் அலகு தளத்திற்கு மேலே ஒரு இருண்ட இணைப்பு உள்ளது. முதிர்ச்சியடைந்த ஆண்களின் உடலின் கருப்பு கண் இணைப்பு மற்றும் சாம்பல் எச்சவாய் தவிர அனைத்துப் பகுதியும் அடர் நீல நிறத்தில் இருக்கும். பெண் மற்றும் முதிரக்கூடிய நிலையில் உள்ள பெண் பறவைகள் வெளிர் நீல நிறத்தில் காணப்படும்.  
நீலமேனி ஈப்பிடிப்பான் இரை தேடும் போது, மின்சார கம்பிகள் அல்லது மரத்தின் மேல் கிளைகளில் அமர்ந்திருப்பதும், பறக்கும் பறவைகள் மத்தியில் காண்பதும் சுவாரசியமானது.  
இந்த சிற்றினமானது முன்னர் *முயுசிகேபா* பேரினத்தில் வைக்கப்பட்டது. பின்னர் இது *நில்தேவ* ஈபிடிப்பானுடன் நெருங்கிய உறவு உடையதாக அறியப்பட்டது*.*
# வைகுண்ட சதுர்தசி

**வைகுண்ட சதுர்த்தி** (*Vaikuntha Chaturdashi*) என்பது, இந்துக்களின் புனித நாளாகும். இது இந்து நாட்காட்டி மாதமான கார்த்திகையின் (நவம்பர்-டிசம்பர்) வளர்பிறை நிலவு அரைத் திங்களில் (சுக்ல பட்சம்) 14வது சந்திர நாளான சதுர்த்தி அன்று அனுசரிக்கப்படுகிறது. இந்த நாள் விஷ்ணு, சிவன் ஆகிய தெய்வங்களுக்கு புனிதமானது. வாரணாசி, ரிசிகேசு, கயை, மகாராட்டிராவில் உள்ள வெவ்வேறு கோவில்களில் தனித்தனியாகவோ அல்லது ஒன்றாகவோ வழிபடுகிறார்கள்.  
சிவாஜி அவரது தாயார் ஜிஜாபாய் ஆகியோரால் அமைத்த வழக்கப்படி, இந்த புனித நாள் மராத்தியர்களால் மகாராட்டிராவில் அனுசரிக்கப்படுகிறது. கவுட சாரஸ்வத் பிராமணர்களால் சற்று வித்தியாசமான வடிவத்தில் கொண்டாடப்படுகிறது. இருப்பினும் இது உள்ளது.
# வைகுண்ட சதுர்தசி

## புராணக் கதை

சிவமகாபுராணத்தின் படி, ஒருமுறை, விஷ்ணு கடவுள் தனது இருப்பிடமான வைகுண்டத்தை விட்டு வாரணாசிக்குச் சென்று ஆயிரம் தாமரைகளால் சிவனை சிவனை வழிபட்டார். சிவனைப் போற்றிப் பாடும் போது, ஆயிரமாவது தாமரை காணவில்லை. விஷ்ணுவின் கண்கள் பெரும்பாலும் தாமரைகளுடன் ஒப்பிடப்படுகின்றன. எனவே அவற்றில் ஒன்றைப் பறித்து சிவபெருமானுக்கு வழங்குகிறார். மகிழ்ச்சியடைந்த சிவன், விஷ்ணுவின் கண்ணை மீட்டு, அவருக்கு புனித ஆயுதமான சுதர்சன சக்கரத்தை பரிசாக வழங்கினார்.  
வாரணாசி விழாக்களுடன் தொடர்புடைய வைகுண்ட சதுர்த்தி புராணத்தின் படி, தனது வாழ்நாளில் பல பாவங்களைச் செய்த பிராமணரான தனேசுவர் என்பவர், வைகுண்ட சதுர்த்தியை அனுசரித்து கோதாவரி ஆற்றங்கரையில் குளித்து தனது பாவங்களைத் தீர்த்துக் கொண்டார். அப்போது அங்கே கூடியிருந்த ஏராளமான பக்தர்கள் புனித நதியில் மண்ணாலான விளக்குகளை சமர்ப்பித்தனர். தனேசுவர் கூட்டத்தில் சிக்கி இறந்து போனார். அவரது ஆன்மா மரணத்தின் கடவுளான யமனால் தண்டனைக்காக நரகத்திற்கு கொண்டு செல்லப்பட்டது. இருப்பினும், சிவன் தலையிட்டு, வைகுண்ட சதுர்த்தி அன்று பக்தர்களின் கூட்டத்தால் தனேசுவரனின் பாவங்கள் நீங்கியதாக யமனிடம் கூறினார். பிறகு தனேசுவரன் நரகத்திலிருந்து விடுபட்டு வைகுண்டத்தில் இடம் பெற்றார்.
# வைகுண்ட சதுர்தசி

## மகாராட்டிராவின் நாட்டுப்புறக் கதை

மராட்டியப் பேரரசின் நிறுவனர் சிவாஜி, அவரது தாயார் ஜிஜாபாய் ஆகியோரால் இந்தியாவில் உள்ள மகாராட்டிரா மாநிலத்தில் இந்த வாடிக்கை ஏற்படுத்தப்பட்டதாக ஒரு நாட்டுப்புறக் கதை உள்ளது. சிவாஜி முடிசூட்டப்பட்ட பிறகு, ராய்கரில் தலைநகர் கட்டப்பட்டது. அதில் குசவர்தா என்ற பெரிய தாமரைக் குளமும் உருவாக்கப்பட்டது. தொட்டியிலுள்ள தாமரை மலர்கள் கார்த்திகை மாதத்தில் வெள்ளை, நீலம், சிவப்பு ஆகிய வண்ணங்களில் பிரகாசமாக மலர்ந்தன. இதைக் கண்ட சிவாஜியின் தாயார் சிவாஜியிடம் வைகுண்ட சதுர்த்தி வரவிருப்பதாகக் கூறினார். விஷ்ணுவைப் போலவே, ஜீஜாபாயும் தனது ஜெகதீசுவர கோவிலில் சிவனுக்கு ஆயிரம் வெள்ளை தாமரை மலர்களை அர்ப்பணிக்க விரும்பினார். அந்தப் பூக்கள் கறை படியாத வெள்ளைத் தாமரை மலர்களாகவும், புதியதாகவும், வேறு யாராலும் பறிக்கப்படாததாகவும் இருக்க வேண்டும் என்று மிகவும் விரும்பினார் (அத்தகைய செயலால் அதன் தெய்வீக குணம் இழக்கப்படக்கூடும் என்பதால்). சிவாஜி தனது தாயாரின் விருப்பத்தை நிறைவேற்ற தனது தனிப்பட்ட பாதுகாவலரான விக்ரம் தல்வியிடம் இப்பணியை ஒப்படைத்தார். ஒரு தீர்வைக் கண்டுபிடித்தார். வைகுண்ட சதுர்தசி அன்று அதிகாலையில், குளத்திற்குச் சென்று, தரையில் படுத்துக் கொண்டு, தாமரை தண்டுகளை வெட்டுவதற்காக அடுத்தடுத்து அம்புகளை ஒன்றன் பின் ஒன்றாக எய்தினார். பின்னர் அவர் ஒரு படகில் தொட்டியில் ஏறி, வாக்குறுதியளித்தபடி பூக்களை தொடாமல் பறிக்க ஒரு இடுக்கியைப் பயன்படுத்தினார். தல்வியின் வில்வித்தையின் ஒப்பற்ற திறமையால் சிவாஜியும் ஜிஜாபாயும் மகிழ்ந்தனர். மேலும், கூடியிருந்த மக்கள் முன்னிலையில் அவருக்கு தங்கம் மற்றும் மரகத மாலையை வழங்கினார்.  
இந்த சந்தர்ப்பத்தில், வாரணாசியில் உள்ள முக்கிய சிவன் கோவிலான காசி விசுவநாதர் கோவிலின் கருவறையில் விஷ்ணுவுக்கு சிறப்பு மரியாதை வழங்கப்படுகிறது. இந்நாளில் கோயில் 'வைகுண்டம்' என்று வர்ணிக்கப்படுகிறது. இரண்டு தெய்வங்களும் ஒருவரையொருவர் வழிபடுவது போல் முறையாக வழிபடப்படுகின்றன. விஷ்ணு, சிவனுக்கு துளசி இலைகளை (பாரம்பரியமாக விஷ்ணு வழிபாட்டில் பயன்படுத்தப்படுகிறது) வழங்குகிறார். மேலும் சிவன் விஷ்ணுவுக்கு வில்வ இலைகளை (பாரம்பரியமாக சிவனுக்கு பிரசாதமாக வைக்கப்படும்) வழங்குகிறார். பக்தர்கள் நீராடி, நாள் முழுவதும் விரதம் இருந்து, இரு தெய்வங்களுக்கும் அச்சதை (மஞ்சள் கலந்த அர்சி), சந்தனம், கங்கையின் புனித நீர், மலர்கள், தூபம், கற்பூரம் ஆகியவற்றைச் சமர்ப்பித்து பூசைகளைத் தொடங்குகிறார்கள். பின்னர் அவர்கள் அன்றைய நாளின் சிறப்பு நிகழ்வாக பருத்தியிலான திரியுடன் எண்ணெய் விளக்குகளை ஏற்றுகிறார்கள். நாசிக்கில் உள்ள தில்பந்தேசுவர் கோவிலில், இரண்டு அடியேயான இலிங்கத்திற்கு நேர்த்தியான வெள்ளி முகமூடியில் அலங்கரிக்கப்படுகிறது. இக் கோவில்களில் ஆயிரக்கணக்கான மக்கள் வழிபடுகின்றனர். இக்கோயில்களின் மூன்று முக்கிய திருவிழாக்களில் இதுவும் ஒன்று.  
நெல்லி மரத்தடியில் இரவு உணவு உண்ணுவதும் ஒருசில இடங்களில் அனுசரிக்கப்படுகிறது.  
திருவரங்கம் (தமிழ்நாடு), திருப்பதி வெங்கடாசலபதி கோயில் (ஆந்திரப் பிரதேசம்), உடுப்பி கிருஷ்ணர் கோயில் (கருநாடகம்), போன்ற பல விஷ்ணு கோயில்களிலும் இது முக்கியமாகக் கொண்டாடப்படுகிறது. பூசணிகாயை இரண்டாக வெட்டி அதை சுத்தப்படுத்தி 360 திரிகளைப் பயன்படுத்தி விளக்குகளை ஏற்றுகிறார்கள். (சிலர் மண் விளக்குகளைப் பயன்படுத்துகிறார்கள்).
# ஆஞ்சியோலெட்டா கொராதினி

**ஆஞ்சியோலெட்டா கொராதினி** *(Angioletta Coradini)* (1 ஜூலை 1946 – 4 செப்டம்பர் 2011) ஓர் இத்தாலிய வானியற்பியலாளரும் கோள் அறிவியலாளரும் ஆவார்.
# ஆஞ்சியோலெட்டா கொராதினி

## வாழ்க்கை

இவர் 1970 இல் உரோம் நகரில் உரோம் பல்கலைக்கழகத்தில் தன் இயற்பியல் முதுவர் பட்டத்தைப் பெற்றார். பின்னர் இந்நகரிலேயே தன் வாழ்நாள் முழுவதும் ஆய்வாளராகப் பணிபுரிந்தார். இவர் முதலில் பல்கலைக்கழகத்திலும் பிறகு 1975 முதல் இத்தாலி தேசிய ஆராய்ச்சி மன்றத்திலும் இறுதியாக இத்தாலியத் தேசிய வானியற்பியல் நிறுவனத்திலும் ஆய்வாளராக விளங்கினார்.
# ஆஞ்சியோலெட்டா கொராதினி

## வாழ்க்கை

### பன்னாட்டு அறிவியல் திட்டப் பங்கேற்பு

- 1970 முதல் 1974 வரை நாசாவின் கோள், நிலா ஆராய்ச்சித் திட்ட இணை ஆய்வாளராக இருந்தார்.
- 1991 முதல் 2011 வரை சிர்சு ,விம்சு கருவிகளை உருவாக்கும் அறிவியல் குழு உறுப்பினராகவும் விம்சு கட்புல அலைவரிசை, காசினி-ஐகன்சு திட்டம் ஆகியவற்ரின் முதன்மை அய்வாள்ராகவும் இருந்து வந்துள்ளார்.
- 1993 முதல் 1996 வரை மோரோ எனும் நிலா வட்டணைக்கல முன்மொழிவின் ஒருங்கிணைப்பாளராகவும் மோரோ அறிவியல் குழுவின் உறுப்பினராகவும் இருந்தார்.
- 1994 முதல் 1996 வரை ஐரோப்பிய விண்வெளி முகமை, அகச்சிவப்புக் கதிர் ந்க்கீட்டகத் திட்ட நோக்கீட்டுக் கால ஒதுக்கீட்டுக் குழுவின் ஒருங்கிணைப்பாளராக விளங்கினார்.
- 1997 முதல் 1999 வரை ஐரோப்பியத் தெற்கு நோக்கீட்டக நோக்கீட்டுத் திட்டக் குழு எஃப் பலக உறுப்பினராக இருந்தார்;
- 2008 முதல் 2011 வரை ஐரோப்பிய குழுமத்தின் விண்வெளி அறிவுரைஞர் குழுவின் உறுப்பினராக இருந்தார்.
- இவர் பாரீசு நோக்கீட்டக உயர் அறிவியல் குழுவின் உறுப்பினராக இருந்தார்.
- இவர் 2005 முதல் 2011 வரை நாசாவின் வியாழனுக்கான புதிய முன்முகப்பு ஜிராம் கருவித் திட்ட முதன்மை ஆய்வாள்ராக விளங்கினார்.
# ஆஞ்சியோலெட்டா கொராதினி

## வாழ்க்கை

### தகைமைகளும் விருதுகளும்

- 2007 இல் டேவிடு பேட்சு பதக்கத்தைப் பெற்றார். இப்பதக்கம் இவருக்குச் சூரியக் குடும்ப உருவாக்கம், கோள் அறிவியல், விண்வெளித் தேட்டத்துக்கான அகச்சிவப்புக் கருவி உருவாக்கம் ஆகிய புலங்களில் இவர் ஆற்றிய அகல்விரிவும் ஆழமும் மிக்க பணிகளுக்காகவும் சிறப்பாகத் தலைமைதாங்கியதற்காகவும் வழங்கப்பட்டது. ;
- 2012 இல் ழீன் தொமினிக் காசினி பதக்கம் பெற்று தகமைசால் ஆய்வுறுப்பினர் ஆனார்.
- 2012 இல் நாசாவின் தகவுறு பொதுச் சேவைப் பதக்கத்தையும் பெற்றார்.
- வெசுட்டாவில் உள்ள ஆஞ்சியோலெட்டா குழிப்பள்ளம் இவரது பெயரால் வழங்க 2014 இல் ஒப்புதல் அளிக்கப்பட்டுள்ளது.
- 134340 புளூட்டொவில் உள்ள கரோதினி குழிப்பள்ளமும் 2018 இல் இருந்து இவரது பெயரால் வழங்கப்படுகிறது.
# ஆஞ்சியோலெட்டா கொராதினி

## திட்டங்கள்

பேராசிரியர் ஆஞ்சியோலெட்டா கரோதினி வியாழன் வட்டணைக்கலம் யூனோ விண்வெளிக்கலத்துக்கான வியாழன் அகச்சிவப்பு நிலமுனைச் சுடர்வு படம்பிடிக்கும் கருவித் திட்டத்தைத் தொடங்கிவைத்தார்.
# ஆஞ்சியோலெட்டா கொராதினி

## இறப்பு

கொராதினி 2011 இல் புற்றுநோயால் இறந்தார்.
# அமர் பிரசாத் ரே

**அமர் பிரசாத் ரே** (*Amar Prasad Ray*) ஓர் இந்திய மருத்துவர் மற்றும் மலேரிய நோயியல் நிபுணர் ஆவார். 1913 ஆம் ஆண்டு இவர் பிறந்தார். சமூக ஆரோக்கியம் மற்றும் இந்தியாவில் மலேரியா தொற்றுநோய் மேலாண்மை ஆகியவற்றில் நிபுணத்துவம் பெற்றவராகப் புகழ் பெற்றார். 1967 ஆம் ஆண்டு இந்திய அரசாங்கமும் சமூகத்திற்கு இவர் செய்த பங்களிப்புகளுக்காக இந்தியாவில் வழங்கப்படும் நான்காவது மிக உயர்ந்த குடிமகன் விருதான பத்மசிறீ விருது வழங்கி கௌரவிக்கப்பட்டார். இவர் கல்யாணி ரே என்பவரை மணந்தார். இத்தம்பதியருக்கு ரவீந்திரநாத் ரே, எல்லா சென் மற்றும் உஷா மேத்தா ஆகிய மூன்று குழந்தைகள் பிறந்தனர்.
# அஜய் மிஸ்ரா தெனி

**அஜய் மிஸ்ரா தெனி** (**Ajay Mishra Teni**) (பிறப்பு:25 செப்டம்பர் 1960) பாரதிய ஜனதா கட்சி அரசியல்வாதியும், 17வது மக்களவை உறுப்பினரும் ஆவார். தற்போது இவர் உள்துறை அமைச்சகத்தில் இணை அமைச்சராக உள்ளார். இவர் உத்தரப் பிரதேச மாநிலத்தின் கேரி மக்களவை தொகுதியிலிருந்து பாரதிய ஜனதா கட்சி சார்பாக இந்திய நாடாளுமன்றத்தின் மக்கள்வைக்கு தேர்ந்தெடுக்கப்பட்டார்.  
இவர் தற்போது உள்துறை இணை அமைச்சராக உள்ளார்.
# அஜய் மிஸ்ரா தெனி

## இளமை வாழ்க்கை

அஜய் மிஸ்ரா உத்தர பிரதேசத்தின் லக்கிம்பூர் கேரி மாவட்டத்தில் உள்ள பன்வீர் பூர் எனும் கிராமத்தில் 25 செப்டம்பர் 1960 அன்று பிறந்தவர். இவர் சத்திரபதி சாகுஜி மகராஜ் பல்கலைக்கழகத்தில் இளநிலை அறிவியல் பட்டப்படிப்பை முடித்து, பின்னர் இளநிலை சட்டப் படிப்பை படித்தவர்.
# அஜய் மிஸ்ரா தெனி

## லக்கிம்பூர் கேரி வன்முறை

3 அக்டோபர் 2021 அன்று காரை வேகமாக ஓட்டி வ்ந்த அஜய் மிஸ்ரா தெனியின் மகன், லக்கிம்பூர் கேரியில் இந்திய அரசின் புதிய வேளாண் சட்டங்களை நீக்கப் போராடிய இந்திய விவசாய போராட்டக்காரர்கள் மீது பாய்ந்ததால் சம்பவ இடத்தில் இருவர் உயிரிழந்தனர். இதையடுத்து விவசாயிகளுக்கும், பாரதிய ஜனதா கட்சியினருக்கும் இடையே ஏற்பட்ட வன்முறையில், மேலும் 2 விவசாயிகள், பத்திரிகையாளர் என 8 பேர் கொல்லப்பட்டுள்ளனர்.  
இந்த விவகாரத்தை தாமாக கையில் எடுத்து விசார்த்தது இந்திய உச்சநீதிமன்றம். விசாரணையில் மத்திய உள்துறை இணை அமைச்சர் அஜய் மிஸ்ரா மகன் உள்பட 13 பேர் மீது வழக்குப்பதிவு செய்து, சிலரை கைது செய்தனர். இந்த விவகாரத்தில் நடைபெறும் விசாரணையை கண்காணிக்க ஓய்வுபெற்ற பஞ்சாப் மற்றும் ஹரியானா உயர் நீதிமன்ற நீதிபதி ராஜேஷ்குமார் ஜெயின் என்பவரை உச்சநீதிமன்றம் நியமித்தது. உத்தரபிரதேச மாநிலம், லக்கிம்பூர் கேரியில் விவசாயிகள் மீது கார் ஏற்றி கொல்லப்பட்ட வன்முறை சம்பவம் *திட்டமிட்ட சதி* என உச்சநீதிமன்ற புலனாய்வு குழு தகவல் தெரிவித்து உள்ளது. இதனால் எதிர்கட்சிகள் அமைச்சர் அஜய் மிஸ்ராவை பதவியிலிருந்து நீக்க நாடாளுமன்றத்தில் வலியுறுத்தி வருகின்றன்ர்.